Tjechof se DIE OUDISIE
Dié drama – wat op vanjaar se Oppiwater Kunstefees opgeneem is – word Vrydag, 6 Desember 2019 tussen 14:00 en 15:00 op RSG se "driesestig" uitgesaai! Lees meer
Boek jou stem!
Stem vir jou gunsteling skrywers en boeke en wen geskenkbewyse met komplimente van Graffiti Boeke. En maak sommer gebruik van die Graffiti afslag op boekpryse. Lees meer
Dié kleinste lid van die kameelfamilie is slim en braaf en hulle wol is fyn soos sy, maar sterker en baie warm. Lees meer
Wat is 'n analemma?
Dis die pad wat die son deur die jaar op die horison volg, en die pad is verskillend van verskillende dele van die aardbol. Lees meer
'n Skivakansie: 6%
Die MSL is terug!
Die Mzansi Superliga-krieketreeks is terug! Die SABC is die amptelike uitsaaiborg van die reeks. RSG sal jou op hoogte hou van al die wedstryde van 8 November af tot 16 Desember. Pieter van den Berg, Jody Hendricks en Ettienne Ludick sal by elke wedstryd wees om jou op hoogte hou van al die krieketaksie. Gaan na http://rsg.co.za/sports-skedule.asp vir die skedule van al die wedstryde.
Maandag 9 Desember
Johann Kotze, bestuurshoof van die Suid-Afrikaanse Varkprodusente-organisasie, praat oor die lesse wat hulle die afgelope jaar geleer het en wat tot voordeel van die bedryf gebruik word. Bonné de Bod het die jongste nuus oor die die oorlewing van ons renosterspesies. En 'n fasiliteerder by Agriskills Transfer, Duif Joubert, vertel van die landbou-opleiding wat hulle aanbied, en waarom praktiese landbou-opleiding so belangrik is.
As jy geld van 'n ryloper aanvaar, kom dit nie daarop neer dat jy 'n ongelisensieerde taxi teen vergoeding bedryf nie? Wie erf as iemand wat in gemeenskap van goed getroud is, sonder 'n testament sterf? Is vakbondleiers aanspreeklik vir skade wat hulle lede tydens betogings aanrig? En het jy geweet die bose Ma Baker het regtig geleef?
Episode 58: Oplaas kom Alexander en Simon in Cirene aan. Alexander probeer vir oulaas desperaat om Simon te oortuig om af te sien van sy plan, en liewer saam terug te keer na Ostia. Alhoewel Simon vriendelik in Cirene ontvang word deur sekere individue, is die boodskap duidelik dat Rome beslis nie vergeet het nie...
Die verlore beer.
Dinsdag 10 Desember
Daar is slegs een okkerneutprodusent in Suid-Afrika. Die bestuurshoof van Rotondo Walnuts, Percy Watkins, vertel hoekom dit die geval is. Hy praat ook oor hulle behoefte aan uitbreiding. Die inskrywings vir die jaarlikse Cleaver-toekennings is oop. Hierdie toekennings vereer plaaslike slaghuise en vleismarkte. Dewald Olivier, bestuurshoof van die Suid-Afrikaanse Voerkraalvereniging, verduidelik hoe dié kompetisie werk. En 'n Brangus-boer van die Ladysmith-omgewing in KwaZulu-Natal, Martin Campher, vertel vir Hennie Maas van sy stoet.
Episode 59: Simon word begroet deur 'n volgepakte sinagoge waar daar letterlik nie plek vir 'n muis is nie. Pas nadat hy met sy rede begin het, herken iemand uit die gehoor hom. Gabriël en Groot Miga se pleidooie om Simon Niger van 'n brutale verhoor deur die goewerneur van Cirene te vrywaar, val op dowe ore.
TWK spog met 'n bedryfswins van 30%. Die bestuurshoof van die maatskappy, André Myburg, verduidelik waaraan hulle sukses toegeskryf kan word. Dr. Ian Heyns van LNR Kleingraan op Stellenbosch, gee terugvoer oor die afgelope seisoen se koringproduksie in veral die Swartlandstreek. Abrie Venter van an Laeveld Agrochem praat oor swamsiektes by mielies, en Johnathan Toxopeus van Algar gee raad oor veehanteringstoerusting.
Episode 60 (slot): In die slotepisode van F.A. Venter se klassieke topverkoperroman, voel Simon oplaas dat hy sy lewe ten volle gewy het aan sy lewenstaak. In die laaste oomblikke van sy lewe, terwyl hy ongekende pyn en foltering verduur, beleef hy egter een van die mees verblydende oomblikke van sy lewe.
Hanna, die singende hen.
Luister na die Simfonie no. 1 van Haydn, Bernhard Crusell se Fagotkonsert in B mol majeur en 'n Noorweegse dans van Grieg.
Die invloed wat klimaatsomstandighede op vanjaar se kanolaproduksie in die Wes-Kaap gehad het, is duidelik sigbaar. Izané Crous, 'n landboukundige by Southern Oil, vertel wat die stand van sake is. Hennie Maas praat met Chris de Wit van J&B Sitrus oor die sitrusbedryf in die Cookhouse-omgewing. En ekonoom dr. Roelof Botha praat oor die faktore wat veroorsaak dat Suid-Afrika se ekonomie so sukkel om te groei.
BRULSAND deur Charles J. Fourie
Regie: Renske Jacobs
Episode 1: Basjan ontmoet Jakob op die duine buite die dorp, en word deur 'n skerpioen gepik. Belinda is opgewonde oor die Duitsers wat by die gastehuis kom oorbly. Ansie en Jolene moet bontstaan om alles gereed te kry vir die belangrike gaste. Basjan dreig om Jakob iets aan te doen as hy nie die oordragvorms teken nie.
KULKIEKIES deur Deon Johnston
Hannes is glad nie beïndruk met sy ma se alewige foto's van hom op haar Facebookbladsy nie. Om die waarheid te sê, hy pes dit! Een aand is daar huismoles by die bure, en Hannes verfilm die hele petalje met sy selfoon en plaas dit op sy eie sosiale media. Waar trek mens die streep met foto's en video's van jou kinders (en jou bure) op sosiale media? Wanneer word menseregte aangetas, of jou reg op privaatheid? Dikwels kan onskuldige handelinge lei tot groot tragedies.
Met Carmin Coetzer, Brandon Eloff, Tobie Cronjé, Michelle Botha, Stefan Vermaak en Richard van der Westhuizen.
'n Boer maak 'n plan, en om vooruit te boer, moet daar daagliks nuwe planne gemaak word. Eloise Pretorius kyk terug na van die kreatiefste planne wat in 2019 deur boere gemaak is.
"Iemand wat hulle eie lewe wil neem, wil nie dood gaan nie. Hulle sien net nie 'n uitkoms uit hulle omstandighede nie." Dit is die woorde van kliniese sielkundige, Louis Awerbuck. Hy praat oor die die redes vir selfdood, die tekens en beskikbare hulp.
Episode 2: Basjan gee vir Christa aanwysings oor hoe sy die Duitsers moet hanteer, en vra dat sy niks sê van die oordragvorms wat Jakob nog nie geteken het nie. Fanie Louw, die verkoopsman, daag midde die Duitsers se aankoms op en is woedend dat sy gereelde kamer nie beskikbaar is by die gastehuis nie.
Perd en donkie.
Sy droom al jare lank daarvan om in te skryf vir die realitetisreeks, The Voice. Toe sy uiteindelik 18 jaar oud geword het, neem sy die besluit om die stap te doen. Al vier beoordeelaars het hulle stoele vir haar omgedraai. Sy gekies om saam met Francois van Coke te werk. Tasché Burger het daardie reeks gewen, en skuur nou skouers met die toprockers in die plaaslike musiekbedryf. Sy skryf musiek saam met Hunter Kennedy, neem duette op saam met Francois van Coke, en word bestuur deur Wynand Myburg. Christelle van Tonder het met hierdie jong musikant oor haar sukses gepraat.
Eloise Pretorius besoek die Alternatiewe Voedselproduk-bekendstellingsdag by die Universiteit Stellenbosch. Marbi Schwartz en Trudie Rust verduidelik hoe nuwe prosesseringsmetodes ook insekte insluit, en vertel meer van innoverende maniere waarop daar oor voedselsoorte van die toekoms besin word.
Die skool by Skuilkrans is gereed, en ons is baie opgewonde.
Luister na Rossini-arias van die plaaslike tenoor Levy Sekgapane, wat uitmuntend presteer op die internasionale operaverhoog. Verder luister ons na Celeste Aida van Verdi, 'n aria uit een van Rossini se minder bekende operas, Armida, en arias van Georg Friedrich Handel. Van die sangers wat gehoor sal word is Andrea Bocelli, Placido Domingo en Giorgio Zancanaro.
Maandag 16 Desember
Daar is baie regsaspekte oor die ontginning en bottelering van fonteinwater op 'n plaas. Petrus van der Walt van VDT Prokureurs vertel watter wetgewing van toepassing is. Dr. Klaas-Jan Leeuw van die LNR Diereproduksie-eenheid praat met veeprodusente oor hittestres. En tydens vanjaar se Toyota Agri SA jongboer van die jaar toekenningsgeleentheid, het die 2018-wenner, JP van den Berg van Tosca in Noordwes, vertel wat hy die afgelope jaar wyser geword het.
Episode 3: Fanie Louw, stem helaas in om in die glorified Wendy-huis te woon terwyl die Duitsers sy kamer beset. Kaptein Dalene Jafta van die satelliet-polisiekantoor verwittig Jakob Maritz dat sy die skerpioen moet konfiskeer omdat hy nie 'n wettige permit het om insekte binne 'n reservaat te versamel nie.
Dinsdag 17 Desember
Episode 4: Christa vertel vir Basjan dat Belinda die uitstappie na die duine met die Duitsers heeltemal oorgevat en moontlik verongeluk het. Dalene verneem by Belinda of sy weet hoekom Basjan op die grond langs die reservaat boor. Fanie vertel vir Christa van sy aftreeplanne, en maak haar 'n aanbod.
Woensdag 18 Desember
Episode 5: Christa kla by kaptein Dalene Jafta oor Fanie en Jakob wat so lastig is. Sy dink Fanie Louw volg haar rond op straat. Ansie stel voor dat Jolene daaraan begin dink om ook 'n kêrel te kry. Christa wil by Jolene weet hoekom die duine by Witsand so brul as mens daarop stap.
Haas se kompetisie.
Donderdag 19 Desember
Episode 6: Belinda wil by Basjan weet of hy besig is met mynbou-planne op die grond langs die reservaat. Christa wil die Duitse gaste verras met 'n rieldansgroep tydens die Kersete, maar Belinda het ander planne. Basjan vra vir Christa om weer met Jakob te flirt in 'n poging dat hy die oordragvorm sal teken.
MAN OP DIE MAAN deur Helena Mellet
Regie: Anrich Herbst
Op 'n plaas op die Kaapse platteland boer Charl en sy dogter Carli met 'n klomp beeste. Die ander dogter, Bella, is die eienaar van 'n galery op Stellenbosch. Sy kom kuier vir 'n naweek op die familieplaas. Mina, die plaashuis se huishoudster, en Bella deel 'n geheim oor die "man op die maan" – een wat hulle met niemand deel nie, tot iets gebeur wat almal tot in hulle fondamente skok. Intussen het Carli 'n ogie op die nuwe veearts op die dorp, en gaan kuier dalk té gereeld om "raad te kry" vir haar beestetrop. Hennie se ma dink Charl is 'n goeie vangs, maar sal hy die beleefdheid beantwoord? Waar is Carli en Bella se ma? En wie is die man op die maan?
Die speler is Albert Maritz, Roeline Daneel, Mandri Sutherland, Lee-Ann van Rooi, Lindie Stander en Jacques Bessenger.
Vrydag 20 Desember
Wat het rockmusiekgroepe en landbou gemeen, en wat is die boodskap oor landbou in Suid-Afrikaanse musiek? Eloise Pretorius vind uit op watter innoverende maniere stories van hoop en inspirasie gedeel word.
Episode 7: Fanie en Jakob bespiegel oor hoe hulle permanent van Basjan ontslae kan raak. Christa vra vir Jolene om haar te help om 'n rieldansgroep te vind vir die Kersete. Jakob is verras wanneer Christa hom uit die bloute nooi vir 'n stap in die parkie. Fanie wil weet of sy tafel vir Kersfees bespreek is.
Saterdag 21 Desember
Rosa Kruger van die Ou Wingerd-projek gesels oor die plaaslike oeste van 2019. Sy verduidelik ook hoe haar wingerdopleidingsprogram daadwerklik besig is om die lewe van 'n groot aantal Suid-Afrikaners te verbeter.
Sondag 22 Desember
Trieks begin 'n kunsklas by Skuinskransskool.
Luister na arias en duette uit Die Barbier van Sevilla, La Boheme, Tristan und Isolde en Turandot. Om ons in die feesstemming te bring, luister ons ook na die eteriese blommeduet uit Lakme van Delibes. Van die sangers wat gehoor sal word is Maria Callas, Dame Kiri Te Kanawa, Roberto Alagna en Thomas Hampson.
Maandag 23 Desember
Episode 8: Fanie kla by Belinda oor die interdik wat Christa dreig om teen hom te kry, wat hom sou verbied om binne 'n sekere afstand van haar te kom. Belinda is in 'n toestand nadat sy verneem van Christa se planne om die Duitse gaste met rieldansers in plaas van haar oempa-orkes te vermaak, en word dronk.
Dinsdag 24 Desember
Episode 9: Jolene en Ansie bespiegel oor hoekom Fanie altyd swart dra. Basjan probeer Belinda tot haar sinne bring ná haar uitbarsting en dreigement om van hom te skei. Die inkopie-uitstappie ontaard in 'n nagmerrie toe Belinda vir die oempa-orkes elf-uitrustings soek.
Woensdag 25 Desember
RSG Radioteater bied Kersdagbederf vir die hele gesin met twee mini-dramas...
Die verhaal speel af in Bredasdorp gedurende die vyftigerjare. Christopher is 'n hipersensitiewe natuurkind wat moeilik aanpas op die dorp. Hy dreig telkens om weg te loop plaas toe, tot sy pa eendag by die huis aankom met 'n geskenk vir hom – 'n klein blou duikertjie, wat Christopher se lewe handomkeer verander, tot groot verligting van die res van die gesin. Maar die lewe gee en die lewe neem.... En Kersfees draai heel anders uit as wat enigeen kon voorspel het.
Trinkie en Sussie hou saam met hulle ouers somervakansie by Willie se Baai. Op die vooraand van Kersfees neul hulle oudergewoonte vir 'n Kersverhaal, want Pappie se stories is, anders as dié wat mens in boeke kry, altyd amper die waarheid... Gou sit hulle vasgenael deur die storie van die engeltjie wat aarde toe gekom het om saam met die engelekoor te sing by die geboorte van die Jesuskind, en toe, ewe stout, agtergebly het, om vir twee duisend en 'n bietjie jare die aardbol te omswerf!
Sing tot eer
Herman Steyn neem jou op 'n reis deur rolprente waar kore as deel van die klankbaan gebruik is.
So onthou ek Kersfees
Die dag toe mev. Paashaas Kersfees gered het
Kerfeestradisies verskil van generasie tot generasie. Die Kompas-span kuier saam met oud en jonk, en vind uit hoe Kersfeestradisies oor die jare heen verander het. Daar word ook geklets oor of geskenke werklik nog só sentraal is op hierdie dag, en of ideale en wense nie meer belangrik is nie.
Donderdag 26 Desember
Episode 10: Ansie is ongelukkig dat Basjan vir Christa gevra het om die gastehuis te bestuur in haar ma se afwesigheid. Fanie vertrek terug Bloemfontein toe, en beloof dat hy binnekort terug sal wees. Jolene probeer haar bes om Ansie te ondersteun, en bel vir Francois om te kom kuier.
Vrydag 27 Desember
Eloise Pretorius kyk terug op 'n jaar van suksesse saam met GraanSA se Toit Wessels. Sy vier ook die twintigste bestaansjaar van die wyninnovasie-organisasie, Winetech, en hoor by bestuurshoof Gerard Martin hoe produsente die afgelope jaar bygestaan is.
Episode 11: Basjan lig Christa in dat Jakob op die punt is om te teken, en dat hulle hulle verhouding tydelik op ys moet plaas. Christa vra vir Dirk Dippenaar om veiligehidskameras by haar huis op te rig. Ansie is steeds ontevrede met Christa wat tydelik vir haar ma instaan by die gastehuis.